Ned Beatty

Ned Thomas Beatty (* 6. Juli 1937 in Louisville, Kentucky) is en US-amerikaanschen Schauspeler, de an mehr as 200 Filmen mitarbeit hett. Bekannt worrn is he vör allen dör sien Rull in den Film Superman vun 1978 un as Opper Bobby Trippe in sien Debütfilm Deliverance vun 1972.

 Leven un Wark 
Beatty is de Söhn vun Margaret Fortney Beatty, borene Lennis, un Charles William Beatty. He hett en Süster, Mary Margaret Beatty Gwinner. Beatty is religiös optogen worrn un füng al mit teihn Johren an, in’n Gospelchor un in’n Karkenchor to singen. Dormit hett he Geld dorto verdeent, för den Ünnerholt vun de Familie. Mit 19 Johren harr he sien eersten Optritt an’t Theater mit dat Stück Wilderness Road.

An de Transylvania Universität in Lexington, Kentucky, hett Beatty Musik studeert, wat he aver nich toenn bröcht hett. Later is he an’t Clarksville Little Theater un an’t Actors Theater in Louisville optreden. Sien beropensten Optritt harr he 1966 an’n Broadway in Arthur Miller sien Death of a Salesman. Dor hett em ok John Boorman sehn un em för sien Film Deliverance winnen künntwww.allmovie.com. Dormit füng Beatty sien Loopbahn as Filmschauspeler an. Bi de Dreiharbeiten hett he de Schauspelersche Belinda Rowley drapen, de later sien Fro worrn is.

Bi de Tokiekers is Beatty geern sehn. Dör sien Utsehn is he butendem licht weddertokennen. In de meisten Filmen hett he Nevenrullen speelt. Faken speel he en dicken, Polizist, de sweten deit, oder Verbeker, de nich to bereken is. In de Filmsatire Network speel he 1976 den Sennenbaas vun en Feernsehsenner, an den de Hööftfigur in de Live-Sennen sien Woot utlaten deit. Teihn Johren later weer he in The Big Easy de Anföhrer vun en Koppel vun  korrupte Polizisten. Mol wat anner’t hett he 1991 in den Film Hear My Song speelt, in den he Josef Locke dorstellt hett.

Sien eerste Fru weer Walta Addott, vun de he sik scheden laten hett. 1971 hett he denn Belinda Rowley heiraat. In drüdde Eh hett he 1979 Dorothy „Tinker“ Adams Lindsay heiraat, vun de he sik 1998 scheden laten hett. Siet November 1999 is he mit Sandra Johnsen berheiraat. Ut sien eersten dree Ehn hett he acht Kinnerwww.filmreference.com. He is aver nich verwandt mit den Schauspeler Warren Beatty.

Beatty  harr mit en manisch-depressiven Krankheit to doon, de aver heelt worrn is. Liekers hett he jümmer wedder depressive Anfällwww.nndb.com. In’t Johr 2006 hett he wedder afungen to singen un ok en CD mit den Titel In the Beginning Was the Word opnahmenWebsteed vun Beatywww.tv-now.com}.

 Filmografie (Utwahl) 
 Johr Titel Synchroonsnacker 1972 Deliverancedt.: Beim Sterben ist jeder der Erste Rainer Basedow 1973 The Thief Who Came to Dinnerdt.: Webster ist nicht zu fassen Hans-Dieter Zeidler 1973 The Last American Herodt.: Der letzte Held Amerikas Klaus Sonnenschein 1973 White Lightningdt.: Der Tiger hetzt die Meute Benno Sterzenbach 1975 W.W. and the Dixie Dancekingsdt.: Ein Supertyp haut auf die Pauke Gerd Duwner 1975 Nashville Gerd Duwner 1976 All the President’s Mendt.: Die Unbestechlichen Heinz-Theo Branding 1976 Network Gerd Duwner 1976 Silver Streakdt.: Trans-Amerika-Express Wolfgang Völz 1977-78 Szysznyk, Feernsehreeg   1978 Gray Lady Downdt.: U-Boot in Not Gerd Duwner 1978 Superman Gerd Duwner (1. Synchro)Lutz Mackensy (DC) 1979 Promises in the Darkdt.: Wenn das Schicksal es will   1979 1941dt.: 1941 – Wo bitte geht’s nach Hollywood   1980 The American Success Companydt.: Der Ringer   1980 Hopscotchdt.: Agentenpoker Hans Sievers (VHS, 1985)Gerd Duwner (TV, 1989) 1980 Superman IIdt.: Superman II – Allein gegen alle Gerd Duwner 1987 The Big Easydt.: The Big Easy – Der große Leichtsinn Gerd Duwner 1987 The Fourth Protocoldt.: Das vierte Protokoll   1988 Switching Channelsdt.: Eine Frau steht ihren Mann Gerd Duwner 1988 Midnight Crossing Gernot Duda 1989 Physical Evidencedt.: Die Anwältin Gerd Duwner 1989 Chattahochee Gerd Duwner 1990 Big Bad John   1990 Repossesseddt.: Von allen Geistern besessen Gerd Duwner 1990 Captain America Gerd Duwner 1991 Hear My Songdt.: Hear My Song – Ein Traum wird wahr Gerd Duwner 1992 Blind Visiondt.: Blind Vision – Tödliche Leidenschaft Alexander Herzog 1992 Prelude to a Kissdt.: Bodyswitch – Verhexte Küsse Gerd Duwner 1993 Ed and His Dead Motherdt.: Hol’ die Mama aus dem Sarg Gerd Duwner 1995 Just Causedt.: Im Sumpf des Verbrechens Michael Habeck 1993-95 Homicide, Feernsehreeg Eberhard Mellies 1999 Cookie’s Fortunedt.: Aufruhr in Holly Springs Norbert Gastell 1999 Spring Forward   2007 The Walker Hans Teuscher 2009 In the Electric Mistdt.: In the Electric Mist – Mord in Louisianna Hans Teuscher 2010 The Killer Inside Me Klaus Sonnenschein 2010 Toy Story 3, Stimm Klaus Sonnenschein 2011 Rango, Stimm Otto Mellies

 Utteken 
Ned Beatty weer för sien Rullen söss mol (Stand Mai 2013) för Filmpriesen vörslahn, dorünner eenmol ok för den Oscar as Best Nevendorsteller in den Film Network: Uttekent weer he aver blots eenmol, neemlich 2006 mit den Master of Cinema vun’t RiverRun International Film Festival.

 Literatur  
 Kay Weniger: Das große Personenlexikon des Films. Schwarzkopf & Schwarzkopf Verlag Berlin 2001 ISBN 3-89602-340-3

 Borns 

 Weblenken 

Kategorie:Schauspeler
Kategorie:Börger von de USA
Kategorie:Mann
Kategorie:Boren 1937